**ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ**

**ΕΠΑΝΑΛΗΠΤΙΚΕΣ ΣΗΜΕΙΩΣΕΙΣ**

****

###### Οι παρακάτω σημειώσεις αφορούν την επανάληψη στην Μικροοικονομία και προέρχονται από το Κ.Ε.Ε το βιβλίο του καθηγητή, καθώς και από ασκήσεις και σημειώσεις συναδέλφων από το διαδίκτυο. Σκοπός είναι η βοήθεια και η επανάληψη σε θέματα θεωρίας και εφαρμογών. Επίσης, περιλαμβάνει ενδεικτικά κριτήρια αυτοαξιολόγησης. ΒΑΣΙΚΕΣ ΟΙΚΟΝΟΜΙΚΕΣ ΕΝΝΟΙΕΣ

### ΜΕΘΟΔΟΛΟΓΙΑ ΓΙΑ ΤΗΝ ΛΥΣΗ ΤΩΝ ΑΣΚΗΣΕΩΝ

**ΚΕΦΑΛΑΙΟ 1**

**1**. **To κόστος ευκαιρίας** κάθε πρόσθετης μονάδας του αγαθού Α σε όρους του αγαθού Β μεταξύ δύο παραγωγικών συνδυασμών υπολογίζεται από τον τύπο



To κόστος ευκαιρίας κάθε πρόσθετης μονάδας του αγαθού B σε όρους του αγαθού A μεταξύ δύο παραγωγικών συνδυασμών υπολογίζεται από τον τύπο



**2.** Οι διαφορές παίρνονται κατ' απόλυτη τιμή, (δηλαδή χωρίς το πρόσημο ) και

αφορούν τις μεταβολές μεταξύ δύο (των ίδιων ) παραγωγικών συνδυασμών για το αγαθό Α και για το αγαθό Β

**3.** Το κόστος ευκαιρίας κάθε πρόσθετης μονάδας του αγαθού Χ σε όρους του Ψ συμπίπτει με την απόλυτη τιμή συντελεστή διευθύνσεως της ευθείας που ορίζεται από τα δύο σημεία που αντιστοιχούν στους παραγωγικούς συνδυασμούς των Χ και Ψ

**4**. Η εξίσωση μίας ευθείας που περνά από δύο σημεία Α (Χ1,Ψ1) ΚΑΙ Β(Χ2,Ψ2) δίδεται από τον τύπο



και ο συντελεστής διευθύνσεως της ευθείας δίνεται από τον τύπο



**5**. Η μεταβολή οποιασδήποτε από τις συνθήκες που θεωρήθηκαν σταθερές για την Κ.Π.Δ προκαλεί μεταβολή της καμπύλης .

**6.** Η Κ.Π.Δ στρέφει τα κοίλα προς την αρχή των αξόνων όταν το κόστος ευκαιρίας είναι αυξανόμενο δηλαδή όταν για κάθε νέα μονάδα παραγωγής του αγαθού Χ χρειάζονται να θυσιαστούν όλο και περισσότερες μονάδες από το αγαθό Ψ και γραφικά αυτό απεικονίζεται στο σχήμα (α)

Σ.Σ : Το κόστος ευκαιρίας είναι συνήθως αυξανόμενο διότι στον πρώτο παραγωγικό συνδυασμό επιλέγουμε τους καλύτερους συντελεστές παραγωγής να τους μετακινήσουμε από την παραγωγή του αγαθού Ψ ώστε να παραχθεί μια μονάδα από το αγαθό Χ . Για τους επόμενους συνδυασμούς , έχουν μείνει λιγότερο καλοί παραγωγικοί συντελεστές και έτσι επιλέγομε όλο και περισσότερους για να παράγουμε μια μονάδα του αγαθού X και για αυτό έχουμε συνεχώς αυξανόμενο κόστος ευκαιρίας .

**7.** Η Κ.Π.Δ στρέφει Το κυρτό την αρχή των αξόνων όταν το κόστος ευκαιρίας είναι μειούμενο δηλαδή όταν για κάθε νέα μονάδα παραγωγής του αγαθού Χ χρειάζονται να θυσιαστούν όλο και λιγότερες μονάδες από το αγαθό Ψ και γραφικά αυτό απεικονίζεται στο σχήμα (β).

**8.** Η Κ.Π.Δ είναι ευθεία γραμμή όταν το κόστος ευκαιρίας είναι σταθερό δηλαδή όταν για κάθε νέα μονάδα παραγωγής του αγαθού Χ χρειάζονται να θυσιαστούν ίδιες μονάδες από το αγαθό Ψ για κάθε συνδυασμό και γραφικά αυτό απεικονίζεται στο σχήμα (γ).

Αγαθό Ψ Αγαθό Ψ Αγαθό Ψ

Αγαθό Χ Αγαθό Χ Αγαθό Χ

Σχ ( α) σχ ( β ) σχ ( γ )

**ΚΕΦΑΛΑΙΟ 2 Η ΖΗΤΗΣΗ ΤΩΝ ΑΓΑΘΩΝ**

##### ΜΕΘΟΔΟΛΟΓΙΑ ΓΙΑ ΤΗΝ ΛΥΣΗ ΤΩΝ ΑΣΚΗΣΕΩΝ

1. Η καμπύλη ζήτησης έχει πάντα αρνητική κλίση. Η γραμμική συνάρτηση ζήτησης έχει την γενική μορφή της QD = αΖ + βΖΡ

όπου QZ = ζητούμενη ποσότητα , P = τιμή ζήτησης με α >0 και β<0

1. Εάν η καμπύλη ζήτησης είναι ευθεία και γνωρίζουμε δύο σημεία της τα :

Α (Q1,P2) και B (Q2 , P2 ) τότε η εξίσωση της δίνεται από τον παρακάτω τύπο

1. Η ελαστικότητα ζήτησης μεταξύ δύο συνδυασμών υπολογίζεται με τους τύπους
2. Το πρόσημο στην ελαστικότητα ζήτησης είναι πάντα αρνητικό και δείχνει την αντίστροφη σχέση τιμής και ζητούμενης ποσότητας
3. Η εισοδηματική ελαστικότητα μπορεί να έχει αρνητικό πρόσημο ( κατώτερα αγαθά ) και θετικό πρόσημο ( κανονικά αγαθά ). Η εισοδηματική ελαστικότητα

υπολογίζεται από τον παρακάτω τύπο .



Με Υ1= αρχικό εισόδημα και Υ2 = τελικό εισόδημα

1. Η τοξοειδής ελαστικότητα ζήτησης είναι πάντα αρνητική και υπολογίζεται από τον τύπο



1. Συνολική δαπάνη είναι το γινόμενο της ζητούμενης ποσότητας επί την τιμή
2. Σχέση συνολικής δαπάνης και ελαστικότητας ζήτησης

Αν ⏐ΕΖ⏐> 1 και η τιμή αυξηθεί τότε η συνολική δαπάνη μειώνετε

Αν ⏐ΕΖ⏐> 1 και η τιμή μειωθεί τότε η συνολική δαπάνη αυξάνεται

Αν⏐ΕΖ⏐< 1 και η τιμή αυξηθεί τότε η συνολική δαπάνη αυξάνεται Αν ⏐ΕΖ⏐< 1 και η τιμή μειωθεί τότε η συνολική δαπάνη μειώνετε

1. Στην γραφική παράσταση της καμπύλης ζήτησης η ποσότητα

εμφανίζεται στον άξονα Χ¨Χ και η τιμή στον Ψ¨Ψ

##### ΚΕΦΑΛΑΙΟ 3 Η ΠΑΡΑΓΩΓΗ ΤΗΣ ΕΠΙΧΕΙΡΗΣΗΣ ΚΑΙ ΤΟ ΚΟΣΤΟΣ

**Μεθοδολογία για τη λύση των ασκήσεων**.

**1**. **Το μέσο προϊόν (AP ) υπολογίζεται από τον τύπο** :



**2. Το οριακό προϊόν ( MP ) υπολογίζεται από τον τύπο :**



***3. Προσοχή*** *: Αν η συνάρτηση παραγωγής δίνεται με τη μαθηματική της μορφή , τότε το μέσο προϊόν είναι το πηλίκοQ(E) /E και το οριακό προϊόν δίνεται από την πρώτη παράγωγο της συνάρτησης Q(E) ως προς τον συντελεστή εργασία ( όπουQ(E) είναι η συνάρτηση παραγωγής.)*

1. Έχουμε πάντοτε υπόψη ότι , όταν η καμπύλη συνολικού προϊόντος έχει μέγιστο ,τότε η καμπύλη οριακού προϊόντος τέμνει τον άξονα χχ ( στον οποίο απεικονίζεται ο συντελεστής εργασία ) δηλαδή το οριακό προϊόν είναι μηδέν.

Η καμπύλη οριακού προϊόντος τέμνει την καμπύλη τού μέσου προϊόντος στο μέγιστο σημείο της

**5.** Ο νόμος της φθίνουσας απόδοσης η των μεταβλητών αναλογιών αναφέρει ότι , καθώς μεταβάλλεται η ποσότητα των μεταβλητών συντελεστών , εφόσον η ποσότητα των σταθερών συντελεστών παραμένει αμετάβλητη, μεταβάλλεται η αναλογία στην οποία συνδυάζονται οι σταθεροί με τους μεταβλητούς συντελεστές. Γι ' αυτό , το οριακό προϊόν ενός συντελεστή , ύστερα από ένα ορισμένο σημείο, αρχίζει να μειώνεται.

**6.**  **Ο νόμος της φθίνουσας απόδοσης** ισχύει μόνο στην βραχυχρόνια περίοδο όπου υπάρχει τουλάχιστον ένας σταθερός παραγωγικός συντελεστής

**7.**  **Οι οικονομίες και οι αντιοικονομίες κλίμακος** εμφανίζονται στην μακροχρόνια περίοδο όπου όλοι οι παραγωγικοί συντελεστές είναι μεταβλητοί

**8. Το μέσο κόστος παραγωγής υπολογίζεται από τον τύπο:**

**9.** **Το μέσο συνολικό κόστος** ( ATC ) δίδεται από τον παρακάτω τύπο:

Μέσο συνολικό κόστος = Μέσο σταθερό κόστος + Μέσο μεταβλητό κόστος

ATC = AFC + AVC

**10.** **Το οριακό κόστος** ( MC ) υπολογίζεται από τον τύπο:



**11.** Αν δοθεί η συνάρτηση κόστους παραγωγής με αλγεβρική μορφή , τότε πρέπει να γνωρίζουμε ότι το μέσο κόστος υπολογίζεται από το πηλίκο C(Q)/Q

Το οριακό κόστος υπολογίζεται ως η πρώτη παράγωγος της συνάρτησης του συνολικού κόστους ωςπρος τον μεταβλητό συντελεστή Q (ποσότητα)

**12 .**  Aν δίνεται η συνάρτηση του οριακού κόστους και ζητείται η συνάρτηση του συνολικού κόστους, τότε για να πάρουμε τη ζητούμενη συνάρτηση , πρέπει να ολοκληρώσουμε τη συνάρτηση του οριακού κόστους.

ΚΕΦΑΛΑΙΟ 4

###### Η ΠΡΟΣΦΟΡΑ ΤΩΝ ΑΓΑΘΩΝ

#### Μεθοδολογία για τη λύση των ασκήσεων

**1.** Η σχέση τιμής και προσφερόμενης ποσότητας είναι θετική . Αυτό σημαίνει ότι η καμπύλη προσφοράς είναι αύξουσα.

**2**. Η συνάρτηση προσφοράς είναι **QS = γ + δΤ** με το **δ**  πάντα θετικό αριθμό και το **γ** να παίρνει οποιαδήποτε τιμή

**3.** Η αγοραία καμπύλη προσφοράς είναι το άθροισμα των ποσοτήτων που αντιστοιχούν στις καμπύλες προσφοράς όλων των επιχειρήσεων που προσφέρουν το προϊόν και δείχνει την συνολικά προσφερόμενη ποσότητα σε κάθε τιμή.

**4.**  Αν οι καμπύλες προσφοράς των επιχειρήσεων δοθούν με αλγεβρική μορφή, τότε η αγοραία καμπύλη προσφοράς είναι το αλγεβρικό άθροισμα συναρτήσεων προσφοράς κάθε επιχείρησης Q(P)=Q1(P)+Q2(P)+…+Qν (P), όπου Q(P) η αγοραία καμπύλη προσφοράς και Q1(P),Q2(P) ,…. Οι καμπύλες προσφοράς των επιχειρήσεων.

**5.** Η καμπύλη προσφοράς της επιχείρησης γραφικά προσδιορίζεται ως το τμήμα της καμπύλης του οριακού κόστους MC που βρίσκεται επάνω από την καμπύλη του μέσου μεταβλητού κόστους AVC

κόστος MC

τιμή

AVC

K

0 ποσότης

**6.** Η ελαστικότητα προσφοράς είναι πάντα θετικός αριθμός και υπολογίζεται από τους τύπους





και

# ΚΕΦΑΛΑΙΟ 5

###### Ο ΠΡΟΣΔΙΟΡΙΣΜΟΣ ΤΩΝ ΤΙΜΩΝ

#### Μεθοδολογία για την λύση των ασκήσεων

**1.** Όταν οι συναρτήσεις προσφοράς και ζήτησης δοθούν με την αλγεβρική τους μορφή **QD = α + βΡ** και **Qs = γ + δΡ** τότε το σημείο ισορροπίας

(τιμή και ποσότητα ισορροπίας) προσδιορίζεται από την λύση του συστήματος των δύο εξισώσεων

**2.** Όταν το κράτος ορίσει "τιμή ασφαλείας" τότε δημιουργείται πλεόνασμα προσφοράς ( επειδή η "τιμή ασφαλείας" είναι πάντα μεγαλύτερη από την τιμή ισορροπίας ) και το κράτος αναλαμβάνει το κόστος αυτής της ενέργειας του συγκεντρώνοντας (αγοράζοντας ) το πλεόνασμα της προσφοράς.

Το κράτος μπορεί να συγκεντρώσει και να αγοράσει στην τιμή Ρ1 όλη την πλεονάζουσα προσφορά. Αυτό θα κοστίσει στο κράτος το ποσό Ρ1\*(Q2-Q1)

**3.** Όταν το κράτος ορίσει ανώτατη τιμή ΡΑ τότε ο υπολογισμός του πιθανού "καπέλου" ακολουθεί τα παρακάτω βήματα:

* Βρίσκουμε ποία ποσότητα είναι έτοιμοι να προσφέρουν οι παραγωγοί στην ανώτατη τιμή αντικαθιστώντας την ΡΑ στην QS
* Κατόπιν αντικαθιστούμε στην συνάρτηση ζήτησης την ποσότητα που προέκυψε από την QS και βρίσκουμε την τιμή διάθεσης του αγαθού
* Το "καπέλο " είναι η διαφορά της τιμής που θα προκύψει και της ΡΑ

**4.** Ότανεπιβληθεί φορολογία στην προσφορά ενός αγαθού τότε η νέα τιμή που αντικαθιστά την παλαιά στην συνάρτηση προσφοράς είναι:

**Νέα τιμή Ρ1 = παλαιά τιμή Ρ - φόρος**

**5**. Ότανεπιδοτηθεί η προσφορά ενός αγαθού τότε η νέα τιμή που αντικαθιστά την παλαιά στην συνάρτηση προσφοράς είναι:

**Νέα τιμή Ρ1 = παλαιά τιμή Ρ + επιδότηση**

**ΠΡΩΤΟ ΚΕΦΑΛΑΙΟ**

Τιμή

QD QS

Ρ1

Ρ

0 Q1 Q Q2 ποσότης

###### Βασικές Οικονομικές Έννοιες

**ΕΡΩΤΗΣΕΙΣ ΚΛΕΙΣΤΟΥ ΤΥΠΟΥ**

1. ***Ερωτήσεις της μορφής “σωστό-λάθος”***

*Σημειώστε αν είναι σωστή ή λανθασμένη καθεμιά από τις παρακάτω προτάσεις, περιβάλλοντας με ένα κύκλο το αντίστοιχο γράμμα Σ ή Λ.*

|  |  |
| --- | --- |
| 1. Καταναλωτικά και καταναλωτά αγαθά είναι ταυτόσημες έννοιες. | Σ Λ |
| 1. Το αυτοκίνητο μιας επιχείρησης είναι κεφαλαιουχικό αγαθό. | Σ Λ |
| 1. Η βενζίνη είναι διαρκές αγαθό. | Σ Λ |
| 1. Η έννοια της αγοράς περιλαμβάνει και τα μέσα με τα οποία μπορεί να πραγματοποιηθεί μια αγοραπωλησία. | Σ Λ |
| 1. Αν μια οικονομία παράγει σε ένα σημείο κάτω από την καμπύλη των παραγωγικών της δυνατοτήτων, τότε ορισμένοι ή όλοι οι παραγωγικοί συντελεστές της υποαπασχολούνται. | Σ Λ |
| 1. Ο συνδυασμός που αντιστοιχεί σε ένα σημείο πάνω από την καμπύλη παραγωγικών δυνατοτήτων είναι ανέφικτος. | Σ Λ |
| 1. Ο καταμερισμός των έργων δημιουργεί μόνο προβλήματα σε μια οικονομία. | Σ Λ |
| 1. Οι ροές που εμφανίζονται στο οικονομικό κύκλωμα έχουν πάντοτε το ίδιο μέγεθος. | Σ Λ |

### *Ερωτήσεις πολλαπλής επιλογής*

*Επιλέξετε τη σωστή απάντηση, θέτοντας σε κύκλο το κατάλληλο γράμμα.*

1. Κεφαλαιουχικά αγαθά είναι

α) όλα τα διαρκή αγαθά.

β) όλα τα καταναλωτά αγαθά.

γ) μόνο τα αγαθά που χρησιμοποιούνται στην παραγωγική διαδικασία από την οποία παράγονται άλλα αγαθά

δ) μόνο τα αγαθά που χρησιμοποιούνται για την άμεση ικανοποίηση των αναγκών του ανθρώπου.

2. Ποιο από τα παρακάτω είναι καταναλωτό αγαθό;

α) Το ηλεκτρικό ρεύμα

β) Το βιβλίο

γ) Το τραπέζι

δ) Το αυτοκίνητο

1. Η καμπύλη παραγωγικών δυνατοτήτων δείχνει

α) τον κεφαλαιουχικό εξοπλισμό μιας οικονομίας.

β) την ποσότητα των παραγωγικών συντελεστών μιας οικονομίας.

γ) το βαθμό ανάπτυξης μιας οικονομίας.

δ) κανένα από τα παραπάνω.

4. Αν μια οικονομία παράγει σε ένα σημείο κάτω από την καμπύλη παραγω­γικών δυνατοτήτων, τότε συνεπάγεται

α) ότι η οικονομία παράγει περισσότερα καταναλωτικά παρά κεφαλαιουχικά αγαθά.

β) ότι η οικονομία δεν παράγει αρκετά κεφαλαιουχικά αγαθά.

γ) ότι η οικονομία απασχολεί πλήρως όλους τους παραγωγικούς της συντελεστές.

δ) κανένα από τα παραπάνω.

5. Ένα από τα πλεονεκτήματα του καταμερισμού των έργων είναι ότι

α) τα νοικοκυριά παράγουν μόνα τους σχεδόν όλα τα αγαθά που καταναλώ­νουν.

β) η εργασία κάθε ατόμου είναι ανεξάρτητη από την εργασία των άλλων μελών της κοινωνίας.

γ) κάθε άτομο κάνει ταυτόχρονα πολλές δουλειές και δεν πλήττει.

δ) κάθε άτομο μπορεί να απασχοληθεί εκεί που μπορεί να αποδώσει περισ­σότερο.

6. Το βασικό οικονομικό πρόβλημα κάθε χώρας είναι

α) η ανεπαρκής εκπαίδευση των εργαζομένων.

β) η κακή οργάνωση των επιχειρήσεων.

γ) η σχετική έλλειψη των παραγωγικών συντελεστών.

δ) η ελλιπής ενημέρωση των επιχειρήσεων για τις ανάγκες των καταναλω­τών.

### *Ερωτήσεις συμπλήρωσης κενού*

*Συμπληρώστε τα κενά των παρακάτω προτάσεων, τοποθετώντας όποιες λέξεις είναι κατάλληλες από αυτές που προηγούνται των προτάσεων. Να προσαρμόσετε τις λέξεις, αν χρειάζεται, στην κατάλληλη πτώση.*

1. *χρήμα, έδαφος, κεφάλαιο, προϊόν*

Ο συντελεστής ………………… περιλαμβάνει όλα τα ………………… που χρησιμοποιούνται στην παραγωγική διαδικασία για την παραγωγή άλλων προϊόντων.

2. *σύστημα, άτομο, αγαθό, πρόβλημα*

Το οικονομικό ………………… κάθε κοινωνίας προέρχεται από τη διαφορά που υπάρχει μεταξύ του πλήθους των αναγκών που οι άνθρωποι επιδιώκουν να ικανοποιήσουν και του περιορισμένου όγκου των ………………… που υπάρχουν για την ικανοποίηση αυτών των αναγκών.

3. *κύκλωμα, είδος, σύνολο, πλεόνασμα*

Ο όρος οικονομικό ………………… χαρακτηρίζει το ………………… των σχέσεων που δημιουργούνται μεταξύ των βασικών μονάδων ενός οικονομικού συστήματος.

4. *άτομο, κύκλωμα, αποτέλεσμα, αγαθό*

Κάθε οικονομικό ………………… είναι ………………… παραγωγικής διαδικασίας στην οποία χρησιμοποιούνται οι συντελεστές της παραγωγής.

**ΕΡΩΤΗΣΕΙΣ ΑΝΟΙΚΤΟΥ ΤΥΠΟΥ**

### *Ερωτήσεις σύντομης απάντησης*

1. Ποια είναι τα τέσσερα ερωτήματα που εκφράζουν τα γενικά προβλήματα που μελετά η Πολιτική Οικονομία;
2. Τι είναι οικονομικά αγαθά και τι ελεύθερα αγαθά;
3. Σε ποιες κατηγορίες ταξινομούνται τα οικονομικά αγαθά;
4. Τι είναι αγορά;
5. Ποια είναι η βασική επιδίωξη του νοικοκυριού;
6. Τι σημαίνει παραγωγική διαδικασία;
7. Σε ποιες κατηγορίες ταξινομούνται οι παραγωγικοί συντελεστές και τι περιλαμβάνει η κάθε κατηγορία;
8. Τι δείχνει η καμπύλη παραγωγικών δυνατοτήτων;
9. Τι σημαίνει ο όρος κόστος ευκαιρίας;
10. Τι είναι καταμερισμός των έργων ή της εργασίας;
11. Ποια είναι τα πλεονεκτήματα του καταμερισμού των έργων;
12. Τι είναι χρήμα;
13. Ποιες ροές εμφανίζονται στο διάγραμμα του οικονομικού κυκλώματος;
14. Ποιο είναι το κύριο οικονομικό πρόβλημα κάθε κοινωνίας;

### *Ερωτήσεις ελεύθερης ανάπτυξης - Ασκήσεις*

1. Σχεδιάστε την καμπύλη παραγωγικών δυνατοτήτων μιας υποθετικής οικονομίας και ερμηνεύστε το διάγραμμα.
2. Περιγράψτε τις ροές αγαθών, παραγωγικών συντελεστών και χρήματος που εμφανίζονται στο διάγραμμα του οικονομικού κυκλώματος.
3. Εξηγήστε γιατί ο καταμερισμός των έργων οδηγεί στην αύξηση της παραγωγής.
4. Έστω ότι μια οικονομία παράγει μόνο δύο αγαθά, Χ και Ψ, χρησιμοποιώντας όλους τους παραγωγικούς συντελεστές με την υπάρχουσα τεχνολογία. Οι μέγιστοι συνδυασμοί ποσοτήτων του Χ και Ψ που είναι δυνατόν να παραχθούν δίνονται στον παρακάτω πίνακα:

|  |  |  |
| --- | --- | --- |
| **Συνδυασμός  παραγωγής** | **Ποσότητα αγαθού Χ (τόνοι ανά έτος)** | **Ποσότητα αγαθού Ψ (τόνοι ανά έτος)** |
| Α | 0 | 40 |
| Β | 80 | 30 |
| Γ | 150 | 20 |
| Δ | 210 | 10 |
| Ε | 260 | 0 |

α) Να κατασκευάσετε την καμπύλη παραγωγικών δυνατοτήτων και να υπο­λογίσετε το κόστος ευκαιρίας του Χ σε όρους του Ψ και του Ψ σε όρους του Χ. Είναι οι συνδυασμοί Κ (Χ = 80, Ψ = 25) και Π (Χ = 150, Ψ = 25) εφικτοί και γιατί;

β) Εάν η ποσότητα του Χ είναι 94, να υπολογίσετε με τη βοήθεια του κόστους ευκαιρίας τη μέγιστη ποσότητα του Ψ. Είναι ο συνδυασμός   
Μ (Χ = 101, Ψ = 27) εφικτός και γιατί;

γ) Υποθέστε ότι μια τεχνολογική ανακάλυψη κάνει εφικτή την αύξηση της παραγωγής του Ψ κατά 20%. Να κατασκευάσετε τη νέα καμπύλη παραγωγικών δυνατοτήτων.

1. Στην παραπάνω άσκηση, υποθέστε ότι οι μέγιστοι συνδυασμοί ποσοτήτων του Χ και Ψ που είναι δυνατόν να παραχθούν, δίνονται από τη σχέση:   
   Ψ = 100 - 2Χ.

α) Να κατασκευάσετε την καμπύλη παραγωγικών δυνατοτήτων και να υπο­λογίσετε το κόστος ευκαιρίας του Ψ σε όρους του Χ. Τι παρατηρείτε;

β) Είναι οι συνδυασμοί Α (Χ = 25, Ψ = 55) και Β (Χ = 30, Ψ = 35) εφικτοί και γιατί;

**ΣΥΝΔΥΑΣΜΟΣ ΕΡΩΤΗΣΕΩΝ ΤΗΣ ΜΟΡΦΗΣ «ΣΩΣΤΟ - ΛΑΘΟΣ» ΚΑΙ ΣΥΝΤΟΜΗΣ ΑΠΑΝΤΗΣΗΣ**

1. **Α.** *Σημειώστε αν η παρακάτω πρό­ταση είναι σωστή ή λανθασμένη, περιβάλ­λο­ντας με ένα κύκλο το αντί­στοι­χο γράμ­μα Σ ή Λ.*

|  |  |
| --- | --- |
| Το ίδιο αγαθό ανάλογα με τη χρήση του, μπορεί να είναι κεφαλαιουχικό ή καταναλωτικό αγαθό.  **Β.** *Δικαιολογήστε την απάντησή σας.* | Σ Λ |

2. **Α.** *Σημειώστε αν η παρακάτω πρό­ταση είναι σωστή ή λανθασμένη, περιβάλ­λο­ντας με ένα κύκλο το αντί­στοι­χο γράμ­μα Σ ή Λ.*

|  |  |
| --- | --- |
| Εάν μια οικονομία παράγει σ’ ένα σημείο κάτω από την καμπύλη των παραγωγικών δυνατοτήτων και θέλει να αυξήσει την παραγωγή του ενός αγαθού, τότε θα πρέπει οπωσδήποτε να μειώσει την παραγωγή του άλλου.  **Β.** *Δικαιολογήστε την απάντησή σας.* | Σ Λ |

3. **Α.** *Σημειώστε αν η παρακάτω πρό­ταση είναι σωστή ή λανθασμένη, περιβάλ­λο­ντας με ένα κύκλο το αντί­στοι­χο γράμ­μα Σ ή Λ.*

|  |  |
| --- | --- |
| Το κύριο οικονομικό πρόβλημα κάθε κοινωνίας είναι η σχετική έλλειψη αγαθών.  **Β.** *Δικαιολογήστε την απάντησή σας.* | Σ Λ |

**ΔΕΥΤΕΡΟ ΚΕΦΑΛΑΙΟ**

**Η ζήτηση των αγαθών**

**ΕΡΩΤΗΣΕΙΣ ΚΛΕΙΣΤΟΥ ΤΥΠΟΥ**

1. ***Ερωτήσεις της μορφής σωστό-λάθος”***

*Σημειώστε αν είναι σωστή ή λανθασμένη καθεμιά από τις παρακάτω προτάσεις, περιβάλλοντας με ένα κύκλο το αντίστοιχο γράμμα Σ ή Λ.*

|  |  |
| --- | --- |
| 1. Κάθε φορά που μεταβάλλεται η τιμή ενός αγαθού, μεταβάλλεται και η ζήτησή του. | Σ Λ |
| 1. Όταν αυξάνεται η τιμή ενός αγαθού, η ζήτησή του μειώνεται. | Σ Λ |
| 1. Αν δυο αγαθά είναι υποκατάστατα και μειωθεί η τιμή του ενός, τότε θα αυξηθεί η ζήτηση του άλλου. | Σ Λ |
| 1. Αν δυο αγαθά είναι συμπληρωματικά και αυξηθεί η ζήτηση του ενός, τότε θα μειωθεί η ζήτηση του άλλου. | Σ Λ |
| 1. Όταν |ΕD| < 1, η ζήτηση είναι ελαστική. | Σ Λ |
| 1. Αν η ζήτηση είναι ελαστική και μειωθεί η τιμή, η συνολική δαπάνη των καταναλωτών θα αυξηθεί. | Σ Λ |
| 1. Αν η ζήτηση είναι ανελαστική και μειωθεί η τιμή, η συνολική δαπάνη των καταναλωτών θα μειωθεί. | Σ Λ |
| 1. Η εισοδηματική ελαστικότητα των κανονικών αγαθών είναι αρνητική. | Σ Λ |

### *Ερωτήσεις πολλαπλής επιλογής*

*Επιλέξετε τη σωστή απάντηση, θέτοντας σε κύκλο το κατάλληλο γράμμα.*

1. Η γραφική παράσταση της συνάρτησης της ζήτησης που έχει τον τύπο:   
QD = α + βΡ

α) είναι ευθεία γραμμή.

β) είναι καμπύλη.

γ) είναι ισοσκελής υπερβολή.

δ) θα μπορούσε να είναι οτιδήποτε από τα παραπάνω.

2. Ποια από τα παρακάτω αγαθά είναι συμπληρωματικά;

α) Το κρασί και η μπύρα

β) Τα σπίρτα και ο αναπτήρας

γ) Το βούτυρο και η μαργαρίνη

δ) Η φωτογραφική μηχανή και το φιλμ

3. Αν τα αγαθά Χ και Ψ είναι υποκατάστατα, μια αύξηση της τιμής του Χ, θα επιφέρει

α) μείωση στη ζήτηση του Χ.

β) αύξηση στη ζήτηση του Ψ.

γ) αύξηση στη ζητούμενη ποσότητα του Χ και μείωση στη ζητούμενη ποσότητα του Ψ.

δ) κανένα από τα παραπάνω.

4. Τα αγαθά των οποίων η ζήτηση μειώνεται όταν αυξάνεται το εισόδημα των καταναλωτών, ονομάζονται

α) κανονικά αγαθά.

β) κατώτερα αγαθά.

γ) συμπληρωματικά αγαθά.

δ) υποκατάστατα αγαθά.

### *Ερωτήσεις συμπλήρωσης κενού*

*Συμπληρώστε τα κενά των παρακάτω προτάσεων, τοποθετώντας όποιες λέξεις είναι κατάλληλες από αυτές που προηγούνται των προτάσεων. Να προσαρμόσετε τις λέξεις, αν χρειάζεται, στην κατάλληλη πτώση.*

1. *παραγωγή, αγορά, χρησιμότητα, συμπεριφορά*

Η επιδίωξη της μέγιστης ………………… αποτελεί το βασικό χαρακτηριστικό της ………………… του καταναλωτή στη ζήτηση αγαθών.

2. *διάρκεια, ένταση, ικανοποίηση, παραγωγή*

Όσο αυξάνεται η ποσότητα ενός συγκεκριμένου αγαθού που χρη­σιμοποιείται για την ικανοποίηση μιας ανάγκης, τόσο η ………………… αυτής της ανάγκης μειώνεται, ώσπου επέρχεται πλήρης ………………… ή κορεσμός.

3. *προσφορά, παραγωγή, ελαστικότητα, ποιότητα, τιμή, ζήτηση*

Η ποσοστιαία μεταβολή της ζητούμενης ποσότητας ως προς την ποσο­στιαία μεταβολή της τιμής ονομάζεται ………………… ………………… ως προς την ………………… .

4. *ποσότητα, ελαστικότητα, τιμή, προσφορά*

Όταν η καμπύλη ζήτησης είναι ισοσκελής υπερβολή, τότε σε όλο το μήκος της καμπύλης η ………………… της ζήτησης είναι σε απόλυτη ………………… ίση με τη μονάδα.

5. *πραγματική, αρνητική, θετική, εισοδηματική*

Η ……………… ελαστικότητα των κανονικών αγαθών είναι …………… .

**ΕΡΩΤΗΣΕΙΣ ΑΝΟΙΚΤΟΥ ΤΥΠΟΥ**

### *Ερωτήσεις σύντομης απάντησης*

1. Τι είναι οικονομικές ανάγκες;
2. Ποιες είναι οι ιδιότητες των αναγκών;
3. Ποιοι είναι οι βασικοί λόγοι που συντελούν στον πολλαπλασιασμό και στην εξέλιξη των αναγκών;
4. Τι σημαίνει ορθολογικός καταναλωτής;
5. Πότε ο ορθολογικός καταναλωτής βρίσκεται σε ισορροπία;
6. Τι αναφέρει ο νόμος της ζήτησης;
7. Τι είναι η καμπύλη ζήτησης;
8. Σε τι διαφέρει η ατομική από την αγοραία καμπύλη ζήτησης;
9. Ποιοι παράγοντες δεχόμαστε ότι παραμένουν σταθεροί όταν μελετάμε τις μεταβολές στις ζητούμενες ποσότητες ενός αγαθού καθώς μεταβάλλεται η τιμή του;
10. Ποιοι είναι οι βασικότεροι προσδιοριστικοί παράγοντες της ζήτησης;
11. Τι είναι υποκατάστατα αγαθά;
12. Τι είναι συμπληρωματικά αγαθά;
13. Τι είναι ελαστικότητα ζήτησης;
14. Πότε η ζήτηση χαρακτηρίζεται ελαστική και πότε ανελαστική;
15. Τι είναι εισοδηματική ελαστικότητα;
16. Τι είναι κανονικό και τι κατώτερο αγαθό;

### *Ερωτήσεις ελεύθερης ανάπτυξης - Ασκήσεις*

1. Περιγράψτε με τη βοήθεια διαγράμματος τη διαφορά μεταξύ της μεταβολής της ζητούμενης ποσότητας και της μεταβολής της ζήτησης.
2. Δείξτε διαγραμματικά πώς η αύξηση της τιμής του μοσχαρίσιου κρέατος επηρεάζει τη ζήτηση του χοιρινού κρέατος.
3. Η ζήτηση ενός αγαθού Χ δίνεται από τη συνάρτηση: QD = 200 - Ρ.

α) Να παρασταθεί γραφικά η ζήτηση του Χ.

β) Να υπολογίσετε την ελαστικότητα της ζήτησης στα σημεία: Α (Ρ1, Q1),   
Β (Ρ2, Q2), Γ (Ρ3, Q3), όταν Ρ1 = 150, Ρ2 = 100 και Ρ3 = 50. Τι παρατηρείτε;

1. Έστω ότι η τοξοειδής ελαστικότητα είναι ΕΑΒ = - 1,75 και Α (ΡΑ = 20, QΑ = 15), Β (ΡΒ = 15, QΒ = …;).

α) Να υπολογίσετε το QΒ.

β) Να επαληθεύσετε με τα παραπάνω δεδομένα ότι |ΕΑ| > |ΕΑΒ| > |ΕΒ|.

1. Δίνεται ο παρακάτω πίνακας:

|  |  |  |  |
| --- | --- | --- | --- |
|  | **Τιμή** | **Ζητούμενη**  **Ποσότητα** | **Εισόδημα**  **Καταναλωτών** |
| Α | 100 | 10.000 | 20.000 |
| Β | 100 | 9.000 | 17.000 |
| Γ | 95 | 9.405 | 17.000 |

α) Να βρεθεί η εισοδηματική ελαστικότητα (από το Α στο Β).

β) Να βρεθεί η ελαστικότητα ζήτησης ΕΒ.

1. Αρχικά η ζητούμενη ποσότητα είναι 20 μονάδες. Αν μειωθεί η τιμή κατά 10% (ED = - 2) και μετά αυξηθεί το εισόδημα (ΕΥ = 1) και η τελική ζητούμενη ποσότητα είναι 30 μονάδες, να βρεθεί η ποσοστιαία μεταβολή του εισοδήματος.
2. Στην τιμή ΡΑ = 10 δρχ., η συνολική δαπάνη των καταναλωτών για το αγαθό Χ είναι 1.000 δρχ. Αν μειωθεί η τιμή του Χ από ΡΑ = 10 δρχ. σε ΡΒ = 8 δρχ. (ceteris paribus) και η συνολική δαπάνη των καταναλωτών για το αγαθό Χ αυξηθεί κατά 20%, να υπολογιστεί η ελαστικότητα της ζήτησης στο σημείο Α (ΡΑ, QΑ).

**ΣΥΝΔΥΑΣΜΟΣ ΕΡΩΤΗΣΕΩΝ ΠΟΛΛΑΠΛΗΣ ΕΠΙΛΟΓΗΣ**

**ΚΑΙ ΣΥΝΤΟΜΗΣ ΑΠΑΝΤΗΣΗΣ**

1. **Α.** *Επιλέξτε τη σωστή απάντηση, θέτοντας σε κύκλο το κατάλληλο γράμμα.*

Ποια από τα παρακάτω αγαθά είναι υποκατάστατα;

α) Το ψυγείο και το ηλεκτρικό ρεύμα

β) Η φούστα και η μπλούζα

γ) Το μήλο και το πορτοκάλι

δ) Όλα τα παραπάνω

**Β.** *Δικαιολογήστε την απάντησή σας.*

2. **Α.** *Επιλέξτε τη σωστή απάντηση, θέτοντας σε κύκλο το κατάλληλο γράμμα.*

Μια αύξηση της τιμής του καφέ, θα επιφέρει

α) αύξηση στη ζητούμενη ποσότητα της ζάχαρης.

β) μείωση στη ζήτηση της ζάχαρης.

γ) μείωση στη ζήτηση του καφέ.

δ) αύξηση στη ζητούμενη ποσότητα του καφέ.

**Β.** *Δικαιολογήστε την απάντησή σας.*

**ΤΡΙΤΟ ΚΕΦΑΛΑΙΟ**

**Η παραγωγή της επιχείρησης και το κόστος**

**ΕΡΩΤΗΣΕΙΣ ΚΛΕΙΣΤΟΥ ΤΥΠΟΥ**

1. ***Ερωτήσεις της μορφής “σωστό-λάθος”***

*Σημειώστε αν είναι σωστή ή λανθασμένη καθεμιά από τις παρακάτω προτάσεις, περιβάλλοντας με ένα κύκλο το αντίστοιχο γράμμα Σ ή Λ.*

|  |  |
| --- | --- |
| 1. Η οικονομική επιστήμη διακρίνει δύο περιόδους παραγω­γής, τη βραχυχρόνια και τη μακροχρόνια. | Σ Λ |
| 1. Στη μακροχρόνια περίοδο παραγωγής, όλοι οι παραγωγι­κοί συντελεστές είναι σταθεροί. | Σ Λ |
| 1. Όταν το οριακό προϊόν γίνεται μηδέν, το συνολικό προϊόν αποκτά τη μέγιστη τιμή του. | Σ Λ |
| 1. Ο νόμος της φθίνουσας απόδοσης ισχύει μόνο στη μακροχρόνια περίοδο που η τεχνολογία μεταβάλλεται. | Σ Λ |
| 1. Οι δαπάνες που καταβάλλονται για τους μεταβλητούς συντελεστές αποτελούν το σταθερό κόστος της επιχείρησης. | Σ Λ |
| 1. Το οριακό κόστος δείχνει το ρυθμό με τον οποίο μεταβάλλεται το συνολικό κόστος, όταν μεταβάλλεται η παραγωγή κατά μία μονάδα. | Σ Λ |
| 1. Η καμπύλη του οριακού κόστους ανερχόμενη συναντά τις καμπύλες του μέσου μεταβλητού και του μέσου συνολικού κόστους στα κατώτατα σημεία τους. | Σ Λ |
| 1. Όταν το μέσο προϊόν λαμβάνει τη μεγαλύτερη τιμή του, το μέσο μεταβλητό κόστος λαμβάνει τη μικρότερη τιμή του. | Σ Λ |
| 1. Όταν αυξάνεται το οριακό προϊόν, αυξάνεται και το οριακό κόστος. | Σ Λ |
| 1. Η καμπύλη του οριακού κόστους βρίσκεται κάτω από την καμπύλη του μέσου μεταβλητού κόστους όσο το τελευταίο μειώνεται. | Σ Λ |
| 1. Η καθοδική πορεία της καμπύλης του μέσου και οριακού κόστους στη μακροχρόνια περίοδο οφείλεται στις «αντιοικονομίες κλίμακας». | Σ Λ |

### *Ερωτήσεις πολλαπλής επιλογής*

*Επιλέξετε τη σωστή απάντηση, θέτοντας σε κύκλο το κατάλ­λη­λο γράμμα.*

1. Το οριακό προϊόν της εργασίας είναι

α) η μεταβολή που επέρχεται στο μέσο προϊόν εξαιτίας της παρουσίας του επιπλέον εργάτη.

β) η μεταβολή που επέρχεται στο συνολικό προϊόν εξαιτίας της προσθήκης κάθε φορά στην παραγωγή του τελευταίου εργάτη.

γ) το προϊόν που παράγει κάθε φορά ο συγκεκριμένος επιπλέον εργάτης.

δ) όλα τα παραπάνω.

2. Όταν το συνολικό προϊόν λαμβάνει τη μέγιστη τιμή του,

α) το οριακό προϊόν είναι επίσης στη μέγιστη τιμή του.

β) το μέσο προϊόν είναι επίσης στη μέγιστη τιμή του.

γ) το οριακό προϊόν είναι μηδέν.

δ) το μέσο προϊόν είναι μηδέν.

3. Όταν το συνολικό προϊόν λαμβάνει τη μέγιστη τιμή του,

α) το οριακό κόστος έχει την ελάχιστη τιμή του.

β) το μέσο μεταβλητό κόστος έχει την ελάχιστη τιμή του.

γ) η τιμή του οριακού κόστους είναι μικρότερη από την τιμή του μέσου μεταβλητού κόστους.

δ) η τιμή του οριακού κόστους είναι μεγαλύτερη από την τιμή του μέσου μεταβλητού κόστους.

4. Όταν το οριακό προϊόν αρχίζει να μειώνεται,

α) το μέσο μεταβλητό κόστος αρχίζει να αυξάνεται.

β) το οριακό κόστος συνεχίζει να μειώνεται.

γ) η τιμή του οριακού κόστους είναι μεγαλύτερη από την τιμή του μέσου μεταβλητού κόστους.

δ) η τιμή του οριακού κόστους είναι μικρότερη από την τιμή του μέσου μεταβλητού κόστους.

5. Η ανοδική πορεία της καμπύλης του μέσου και οριακού κόστους στη μακροχρόνια περίοδο, οφείλεται

α) αποκλειστικά στο νόμο της φθίνουσας απόδοσης.

β) αποκλειστικά στις οικονομίες κλίμακας.

γ) στο νόμο της φθίνουσας απόδοσης και στις οικονομίες κλίμακας.

δ) σε κανένα από τα παραπάνω.

### *Ερωτήσεις αντιστοίχισης*

*Να συμπληρώσετε δίπλα από κάθε κενό της στήλης Α, τον αριθμό που αντιστοιχεί από τη στήλη Β.*

1.

|  |  |
| --- | --- |
| **Α** | **Β** |
| \_\_\_ Μέσο προϊόν  \_\_\_ Οριακό προϊόν  \_\_\_ Μέσο κόστος  \_\_\_ Οριακό κόστος | 1. η μεταβολή που επέρχεται στο συνολικό προϊόν όταν μεταβάλλεται ο μεταβλητός συντελεστής κατά μία μονάδα 2. η μεταβολή που επέρχεται στο μέσο προϊόν όταν μεταβάλλεται ο μεταβλητός συντελεστής κατά μία μονάδα 3. ο λόγος του συνολικού προϊόντος προς τις μονάδες όλων των συντελεστών παραγωγής 4. ο λόγος του συνολικού προϊόντος προς τις μονάδες του μεταβλητού συντελεστή 5. η μεταβολή που επέρχεται στο μέσο σταθερό κόστος όταν μεταβάλλεται η παραγωγή κατά μία μονάδα 6. η μεταβολή που επέρχεται στο συνολικό κόστος όταν μεταβάλλεται η παραγωγή κατά μία μονάδα 7. ο λόγος του συνολικού κόστους προς την ποσότητα παραγωγής 8. ο λόγος του μεταβλητού κόστους προς την ποσότητα παραγωγής |

|  |  |
| --- | --- |
| **Α** | **Β** |
| \_\_\_ Όταν το οριακό προϊόν είναι στη μέγιστη τιμή του …  \_\_\_ Όταν το συνολικό προϊόν είναι στη μέγιστη τιμή του …  \_\_\_ Όταν το μέσο προϊόν είναι στη μέγιστη τιμή του … | 1. το μέσο συνολικό κόστος είναι στην ελάχιστη τιμή του 2. η τιμή του οριακού προϊόντος είναι ίση με την τιμή του μέσου προϊόντος 3. η τιμή του μέσου προϊόντος είναι μηδενική 4. το οριακό κόστος είναι στην ελάχιστη τιμή του 5. η τιμή του οριακού προϊόντος είναι μηδενική |

### *Ερωτήσεις συμπλήρωσης κενού*

*Συμπληρώστε τα κενά των παρακάτω προτάσεων, τοποθετώντας όποιες λέξεις είναι κατάλληλες από αυτές που προηγούνται των προτάσεων. Να προσαρμόσετε τις λέξεις, αν χρειάζεται, στην κατάλληλη πτώση.*

1. *διαδικασία, σχέση, δυνατότητα, συνάρτηση*

Η ………………… παραγωγής εκφράζει τη ………………… που συνδέει τη μέγιστη ποσότητα προϊόντος, που μπορεί να παραχθεί σε ορισμένο χρόνο, με συγκεκριμένες ποσότητες συντελεστών.

2. *οριακό, μέσο, συνολικό, σταθερό*

Η καμπύλη του ………………… προϊόντος τέμνει πάντοτε την καμπύλη του ………………… προϊόντος από πάνω προς τα κάτω στη μέγιστη τιμή του.

3. *απόδοση, πορεία, καμπύλη, διαπίστωση*

Ο νόμος της φθίνουσας ………………… είναι μια εμπειρική ………………… που ισχύει για κάθε παραγωγική διαδικασία.

4. *βραχυχρόνιο, μεταβλητό, συνολικό, μακροχρόνιο, σταθερό, προσωρινό*

Όσο η παραγωγή αυξάνεται, η σημασία του μέσου ………………… κόστους μειώνεται και το μέσο ………………… κόστος επηρεάζεται κυρίως από το μέσο ………………… κόστος και ακολουθεί την ίδια ανοδική πορεία με αυτό.

**ΕΡΩΤΗΣΕΙΣ ΑΝΟΙΚΤΟΥ ΤΥΠΟΥ**

### *Ερωτήσεις σύντομης απάντησης*

1. Τι εννοούμε με τον όρο παραγωγή;
2. Τι είναι βραχυχρόνια και τι μακροχρόνια περίοδος παραγωγής;
3. Τι εκφράζει η συνάρτηση παραγωγής;
4. Τι είναι συνολικό προϊόν;
5. Τι είναι μέσο και τι οριακό προϊόν;
6. Τι δηλώνει ο νόμος της φθίνουσας απόδοσης;
7. Τι είναι μέσο σταθερό, μέσο μεταβλητό και μέσο συνολικό κόστος;
8. Τι είναι οριακό κόστος;
9. Πού οφείλεται η πορεία της καμπύλης του μέσου και του οριακού κόστους στη μακροχρόνια περίοδο;
10. Σε ποιους παράγοντες οφείλονται οι οικονομίες κλίμακας;
11. Από ποιους παράγοντες προέρχονται οι αντιοικονομίες κλίμακας;

### *Ερωτήσεις ελεύθερης ανάπτυξης - Ασκήσεις*

1. Σχολιάστε την πρόταση: «Η πορεία της καμπύλης τόσο του μέσου όσο και του οριακού κόστους στη μακροχρόνια περίοδο φαίνεται να μοιάζει με τη συμπεριφορά των αντίστοιχων μεγεθών κόστους στη βραχυχρόνια περίοδο, όμως η αιτία της πορείας τους είναι διαφορετική».
2. Σχεδιάστε τις αντιπροσωπευτικές καμπύλες του μέσου και οριακού προϊόντος και τις αντίστοιχες του μέσου μεταβλητού και οριακού κόστους στη βραχυχρόνια περίοδο παραγωγής. Χρησιμοποιήστε δύο διαγράμματα, το ένα κάτω από το άλλο. Στη συνέχεια, περιγράψτε τη σχέση μεταξύ του οριακού και μέσου προϊόντος και τη σχέση μεταξύ του οριακού και μέσου μεταβλητού κόστους.
3. Στον παρακάτω πίνακα δίνεται η βραχυχρόνια συνάρτηση παραγωγής μιας επιχείρησης (ο μοναδικός μεταβλητός συντελεστής είναι η εργασία).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Αριθμός εργατών (L)*** | 0 | 1 | 2 | 3 | 4 | 5 | 6 | 7 | 8 | 9 |
| ***Συνολικό προϊόν (Q)*** | 0 | 11 | 40 | 75 | 128 | 175 | 216 | 245 | 256 | 243 |

α) Να παρασταθεί γραφικά το συνολικό προϊόν.

β) Να εξηγήσετε γιατί η πορεία της καμπύλης του συνολικού προϊόντος που σχεδιάσατε οφείλεται στο νόμο της φθίνουσας απόδοσης.

γ) Να σημειώσετε με το γράμμα Φ το σημείο της καμπύλης του συνολικού προϊόντος στο οποίο εμφανίζεται ο νόμος της φθίνουσας απόδοσης.

1. Να συμπληρωθεί ο παρακάτω πίνακας:

|  |  |  |  |
| --- | --- | --- | --- |
| **Αριθμός εργατών (L)** | **Συνολικό προϊόν (Q)** | **Οριακό προϊόν (ΜΡ)** | **Μέσο προϊόν**  **(ΑΡ)** |
| 0 |  |  |  |
| 1 | 10 |  |  |
| 2 |  |  | 11 |
| 3 |  | 17 |  |
| 4 | 54 |  |  |
| 5 | 60 |  |  |
| 6 |  | 0 |  |
| 7 |  |  | 7 |

1. Τα δεδομένα του παρακάτω πίνακα αφορούν μια επιχείρηση που λειτουργεί στη βραχυχρόνια περίοδο.

|  |  |  |  |  |  |
| --- | --- | --- | --- | --- | --- |
| **Αριθμός εργατών**  **(L)** | **Συνολικό προϊόν**  **(Q)** | **Οριακό προϊόν**  **(ΜΡ)** | **Μέσο**  **προϊόν**  **(ΑΡ)** | **Οριακό κόστος**  **(ΜC)** | **Μέσο με­τα­βλητό κό­­στος (AVC)** |
| 0 |  |  |  |  |  |
| 1 |  | 8 |  | 756 |  |
| 2 |  |  | 10 |  |  |
| 3 |  |  |  | 378 |  |
| 4 |  |  |  |  | 432 |
| 5 |  |  |  | 252 |  |
| 6 |  |  | 16 |  |  |
| 7 |  | 9 |  |  |  |

Να συμπληρωθεί ο παραπάνω πίνακας αν είναι γνωστό ότι ο μοναδικός μεταβλητός συντελεστής είναι η εργασία.

1. Δίνεται ο παρακάτω πίνακας:

|  |  |  |  |  |
| --- | --- | --- | --- | --- |
| **Συνολικό προϊόν (Q)** | **Οριακό**  **κόστος (ΜC)** | **Μεταβλητό κόστος (VC)** | **Σταθερό**  **κόστος (FC)** | **Συνολικό κόστος (TC)** |
| 0 |  |  | 10.000 |  |
| 8 |  | 7.360 |  |  |
|  | 620 |  |  | 24.800 |
|  | 470 | 22.320 |  |  |

α) Να συμπληρωθεί ο πίνακας.

β) Να βρεθεί το μέσο συνολικό κόστος της 10ης μονάδας παραγωγής.

γ) Να βρεθεί πόσο μεταβάλλεται το συνολικό κόστος όταν η παραγω­γή μεταβάλλεται από 18 σε 28 μονάδες.

1. Όταν η επιχείρηση απασχολεί 5, 6 και 7 εργάτες, οι μονάδες του συνολικού προϊόντος είναι 80, 96 και 105 αντίστοιχα. Αν το σταθερό κόστος είναι 10.000 δρχ. και οι μόνοι μεταβλητοί συντελεστές είναι η εργασία και οι πρώτες ύλες, με εργατικό μισθό 6.048 δρχ. και κόστος πρώτων υλών 10 δρχ. ανά μονάδα προϊόντος, να υπολογίσετε πόσες μονάδες αυξάνεται η παραγωγή όταν το συνολικό κόστος αυξάνεται από 45.308 δρχ. σε 52.704 δρχ.
2. Να συμπληρώσετε τον παρακάτω πίνακα, χρησιμοποιώντας τις σχέσεις μεταξύ των μεγεθών του κόστους παραγωγής.

|  |  |  |  |  |  |  |  |
| --- | --- | --- | --- | --- | --- | --- | --- |
| **Συνολικό προϊόν**  **(Q)** | **Οριακό κόστος**  **(ΜC)** | **Μετα-βλητό κόστος**  **(VC)** | **Σταθερό κόστος**  **(FC)** | **Συνολικό κόστος**  **(ΤC)** | **Μέσο με­τα­βλητό κό­­στος (AVC)** | **Μέσο**  **σταθερό κόστος**  **(ΑFC)** | **Μέσο συνολικό κόστος (ATC)** |
| 0 |  |  |  | 100 |  |  |  |
| 8 | 756 |  |  |  |  |  |  |
| 20 |  |  |  |  |  |  | 609,8 |
| 36 |  | 18144 |  |  |  |  |  |

**ΣΥΝΔΥΑΣΜΟΣ ΕΡΩΤΗΣΕΩΝ ΤΗΣ ΜΟΡΦΗΣ «ΣΩΣΤΟ - ΛΑΘΟΣ» ΚΑΙ ΣΥΝΤΟΜΗΣ ΑΠΑΝΤΗΣΗΣ**

1. **Α.** *Σημειώστε αν η παρακάτω πρό­ταση είναι σωστή ή λανθασμένη, περιβάλ­λο­ντας με ένα κύκλο το αντί­στοι­χο γράμ­μα Σ ή Λ.*

|  |  |
| --- | --- |
| Ο νόμος της φθίνουσας απόδοσης εμφανίζεται όταν το συνολικό προϊόν αρχίζει να μειώνεται.  **Β.** *Δικαιολογήστε την απάντησή σας.* | Σ Λ |

2. **Α.** *Σημειώστε αν η παρακάτω πρό­ταση είναι σωστή ή λανθασμένη, περιβάλ­λο­ντας με ένα κύκλο το αντί­στοι­χο γράμ­μα Σ ή Λ.*

|  |  |
| --- | --- |
| Όσο η παραγωγή αυξάνεται, το μέσο συνολικό κόστος επηρεάζεται κυρίως από το μέσο σταθερό κόστος.  **Β.** *Δικαιολογήστε την απάντησή σας.* | Σ Λ |

3.

|  |  |
| --- | --- |
| Οι μεταβολές του οριακού κόστους είναι μικρότερες από αυτές του μέσου κόστους.  **Β.** *Δικαιολογήστε την απάντησή σας.* | Σ Λ |

**ΤΕΤΑΡΤΟ ΚΕΦΑΛΑΙΟ**

**Η προσφορά των αγαθών**

**ΕΡΩΤΗΣΕΙΣ ΚΛΕΙΣΤΟΥ ΤΥΠΟΥ**

1. ***Ερωτήσεις της μορφής “σωστό-λάθος”***

*Σημειώστε αν είναι σωστή ή λανθασμένη καθεμιά από τις παρακάτω προτάσεις, περιβάλλοντας με ένα κύκλο το αντίστοιχο γράμμα Σ ή Λ.*

|  |  |
| --- | --- |
| 1. Η καμπύλη προσφοράς δείχνει τη σχέση μεταξύ της προσφερόμενης ποσότητας και του κόστους παραγωγής. | Σ Λ |
| 1. Η αγοραία καμπύλη προσφοράς ενός προϊόντος είναι το άθροισμα των καμπυλών προσφοράς των επιχειρήσεων που προσφέρουν το προϊόν. | Σ Λ |
| 1. Αν η τιμή ενός αγαθού αυξηθεί (ceteris paribus), θα αυξηθεί και η προσφορά του. | Σ Λ |
| 1. Όταν μεταβάλλεται η προσφορά ενός αγαθού, η καμπύλη προσφοράς του μετατοπίζεται. | Σ Λ |
| 1. Ο αριθμός των καταναλωτών είναι προσδιοριστικός παράγοντας της προσφοράς. | Σ Λ |
| 1. Αν Εs < 1, τότε η προσφορά είναι ελαστική. | Σ Λ |
| 1. Η ελαστικότητα της προσφοράς είναι μεγαλύτερη στη μακροχρόνια απ’ ότι στη βραχυχρόνια περίοδο. | Σ Λ |

### *Ερωτήσεις πολλαπλής επιλογής*

*Επιλέξετε τη σωστή απάντηση, θέτοντας σε κύκλο το κατάλληλο γράμμα.*

1. Σύμφωνα με το νόμο της προσφοράς, η αύξηση της τιμής επιφέρει

α) αύξηση στην προσφερόμενη ποσότητα.

β) μείωση στην προσφερόμενη ποσότητα.

γ) αύξηση στην προσφορά.

δ) μείωση στην προσφορά.

2. Ο νόμος της προσφοράς υποδηλώνει ότι η ελαστικότητα της προσφοράς είναι πάντοτε

α) ελαστική.

β) ανελαστική.

γ) θετική.

δ) αρνητική.

1. Εάν η τιμή ενός αγαθού αυξηθεί από 5 δρχ. σε 6 δρχ., και η προσφερόμενη ποσότητά του αυξηθεί από 10 μονάδες σε 15 μονάδες, τότε η ελαστικότητα της προσφοράς είναι

α) 2,5.

β) 0,1.

γ) 10.

δ) 0,4.

4. Ποιο από τα παρακάτω θα μπορούσε να επιφέρει αύξηση στην προσφορά ενός αγαθού;

α) Η αύξηση της τιμής του αγαθού

β) Η μείωση της τιμής του αγαθού

γ) Η αύξηση των τιμών των παραγωγικών συντελεστών που χρησιμοποιούνται στην παραγωγή του αγαθού

δ) Η μείωση των τιμών των παραγωγικών συντελεστών που χρησιμοποιούνται στην παραγωγή του αγαθού

### *Ερωτήσεις συμπλήρωσης κενού*

*Συμπληρώστε τα κενά των παρακάτω προτάσεων, τοποθετώντας όποιες λέξεις είναι κατάλληλες από αυτές που προηγούνται των προτάσεων. Να προσαρμόσετε τις λέξεις, αν χρειάζεται, στην κατάλληλη πτώση.*

1. *οριακό, μεταβλητό, συνολικό, σταθερό*

Το ανερχόμενο τμήμα της καμπύλης του ………………… κόστους που βρίσκεται πάνω από την καμπύλη του μέσου ………………… κόστους αποτελεί τη βραχυχρόνια καμπύλη προσφοράς της επιχείρησης.

2. *τιμή, ζήτηση, κατανάλωση, προσφορά*

Στην ελαστική ………………… η ποσοστιαία μεταβολή της προσφερόμενης ποσότητας είναι μεγαλύτερη από την ποσοστιαία μεταβολή της ………………… .

3. *προσφορά, παραγωγή, ελαστικότητα, επιχείρηση*

Ο σπουδαιότερος παράγοντας που προσδιορίζει το μέγεθος της ………………… της ………………… είναι ο χρόνος.

**ΕΡΩΤΗΣΕΙΣ ΑΝΟΙΚΤΟΥ ΤΥΠΟΥ**

### *Ερωτήσεις σύντομης απάντησης*

1. Τι δείχνει η καμπύλη προσφοράς μιας επιχείρησης;
2. Τι είναι ο νόμος της προσφοράς;
3. Τι είναι αγοραία καμπύλη προσφοράς;
4. Ποιοι είναι οι βασικότεροι προσδιοριστικοί παράγοντες της προσφοράς;
5. Τι είναι ελαστικότητα της προσφοράς;
6. Πότε η προσφορά είναι ελαστική;
7. Πότε η προσφορά είναι ανελαστική;
8. Τι τιμή παίρνει η ελαστικότητα της προσφοράς όταν η καμπύλη προσφοράς είναι ευθεία κάθετη προς τον άξονα των ποσοτήτων;

### *Ερωτήσεις ελεύθερης ανάπτυξης - Ασκήσεις*

1. Περιγράψετε με τη βοήθεια διαγράμματος τη διαφορά μεταξύ της μεταβολής της προσφερόμενης ποσότητας και της μεταβολής της προσφοράς.
2. Εξηγήστε γιατί οι τιμές των παραγωγικών συντελεστών και η τεχνολογία της παραγωγής είναι προσδιοριστικοί παράγοντες της προσφοράς.
3. Σχολιάστε την πρόταση: «Ο σπουδαιότερος όμως παράγοντας που προσδιορίζει το μέγεθος της ελαστικότητας της προσφοράς είναι ο χρόνος».
4. Δίνεται ο παρακάτω πίνακας μιας επιχείρησης που λειτουργεί στη βραχυχρόνια περίοδο:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Συνολικό προϊόν (Q)*** | 0 | 1 | 2 | 3 | 4 | 5 | 6 | 7 |
| ***Συνολικό κόστος (TC)*** | 50 | 63 | 71 | 77 | 86 | 100 | 120 | 149 |

α) Να κατασκευασθεί ο πίνακας προσφοράς της επιχείρησης.

β) Να παρασταθεί γραφικά η καμπύλη προσφοράς της επιχείρησης και να υπολογιστεί η ελαστικότητα της προσφοράς όταν η τιμή του προϊόντος αυξάνεται από 14 δρχ. σε 20 δρχ.

1. Στον παρακάτω πίνακα παρουσιάζονται τα δεδομένα μιας επιχείρησης που λειτουργεί στη βραχυχρόνια περίοδο. Οι μεταβλητοί συντελεστές είναι η εργασία και οι πρώτες ύλες, με εργατικό μισθό 7.200 δρχ. και κόστος πρώτων υλών 20 δρχ. ανά μονάδα προϊόντος.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Αριθμός εργατών (L)*** | 0 | 1 | 2 | 3 | 4 | 5 | 6 | 7 | 8 |
| ***Οριακό προϊόν (ΜΡ)*** | - | 8 | 12 | 16 | 20 | 24 | 16 | 12 | 8 |

α) Να παρασταθεί γραφικά η καμπύλη προσφοράς της επιχείρησης.

β) Να υπολογιστεί η ελαστικότητα της προσφοράς όταν η τιμή μεταβάλλε­ται από 920 δρχ. σε 620 δρχ.

**ΣΥΝΔΥΑΣΜΟΣ ΕΡΩΤΗΣΕΩΝ ΠΟΛΛΑΠΛΗΣ ΕΠΙΛΟΓΗΣ**

**ΚΑΙ ΣΥΝΤΟΜΗΣ ΑΠΑΝΤΗΣΗΣ**

1. **Α.** *Επιλέξτε τη σωστή απάντηση θέτοντας σε κύκλο το κατάλληλο γράμμα.*

Ποιο από τα παρακάτω θα μπορούσε να αυξήσει την προσφορά του χοιρινού κρέατος;

α) Η αύξηση της τιμής του χοιρινού κρέατος

β) Η μείωση της τιμής του χοιρινού κρέατος

γ) Η μείωση της τιμής του βοδινού κρέατος

δ) Κανένα από τα παραπάνω

**Β.** *Δικαιολογήστε την απάντησή σας.*

2. **Α.** *Επιλέξτε τη σωστή απάντηση θέτοντας σε κύκλο το κατάλληλο γράμμα.*

Όταν οι παραγωγοί πρέπει οπωσδήποτε να πουλήσουν μια δεδομένη ποσότητα προϊόντος και ότι εισπράξουν, τότε η ελαστικότητα της προσφοράς είναι

α) ελαστική.

β) τελείως ελαστική.

γ) τελείως ανελαστική.

δ) κανένα από τα παραπάνω.

**Β.** *Δικαιολογήστε την απάντησή σας.*

##### ΠΕΜΠΤΟ ΚΕΦΑΛΑΙΟ

**Ο προσδιορισμός των τιμών**

**ΕΡΩΤΗΣΕΙΣ ΚΛΕΙΣΤΟΥ ΤΥΠΟΥ**

1. ***Ερωτήσεις της μορφής “σωστό-λάθος”***

*Σημειώστε αν είναι σωστή ή λανθασμένη καθεμιά από τις παρακάτω προτάσεις, περιβάλλοντας με ένα κύκλο το αντίστοιχο γράμμα Σ ή Λ.*

|  |  |
| --- | --- |
| 1. Όταν η ζητούμενη ποσότητα είναι μεγαλύτερη από την προσφερόμενη, παρουσιάζεται πλεόνασμα. | Σ Λ |
| 1. Όταν υπάρχει υπερβάλλουσα ζήτηση, η τιμή μειώνεται. | Σ Λ |
| 1. Εάν αυξηθεί η ζήτηση, με σταθερή την προσφορά, η τιμή ισορροπίας θα αυξηθεί. | Σ Λ |
| 1. Εάν αυξηθεί η προσφορά, με σταθερή τη ζήτηση, η ποσότητα ισορροπίας θα μειωθεί. | Σ Λ |
| 1. Όταν η ζήτηση και η προσφορά μεταβάλλονται ταυτόχρονα, η τιμή ισορροπίας μεταβάλλεται πάντοτε. | Σ Λ |
| 1. Το κράτος παρεμβαίνει αρκετές φορές στην αγορά και επιβάλλει κατώτατες τιμές σε αγαθά, για να προστατέψει τους καταναλωτές από την υπερβολική άνοδο των τιμών. | Σ Λ |
| 1. Οι τιμές ασφαλείας των γεωργικών προϊόντων, είναι μια κατηγορία κατώτατων τιμών. | Σ Λ |

### *Ερωτήσεις πολλαπλής επιλογής*

*Επιλέξετε τη σωστή απάντηση, θέτοντας σε κύκλο το κατάλληλο γράμμα.*

*Απαντήστε στις ερωτήσεις 1 - 5, με βάση το παρακάτω σχήμα.*

1. Εάν αυξηθεί η ζήτηση, με σταθερή την προσφορά,

α) η τιμή ισορροπίας θα μειωθεί.

β) η ποσότητα ισορροπίας θα μειωθεί.

γ) θα αυξηθεί η τιμή ισορροπίας και θα μειωθεί η ποσότητα ισορροπίας.

δ) θα αυξηθεί και η τιμή και η ποσότητα ισορροπίας.

2. Εάν αυξηθεί η προσφορά, με σταθερή τη ζήτηση,

α) θα μειωθεί και η τιμή και η ποσότητα ισορροπίας.

β) θα αυξηθεί και η τιμή και η ποσότητα ισορροπίας.

γ) θα μειωθεί η τιμή ισορροπίας και θα αυξηθεί η ποσότητα ισορροπίας.

δ) θα αυξηθεί η τιμή ισορροπίας και θα μειωθεί η ποσότητα ισορροπίας.

1. Εάν μειωθεί η ζήτηση, με σταθερή την προσφορά,

α) θα αυξηθεί και η τιμή και η ποσότητα ισορροπίας.

β) θα μειωθεί η τιμή ισορροπίας και θα αυξηθεί η ποσότητα ισορροπίας.

γ) θα αυξηθεί η τιμή ισορροπίας και θα μειωθεί η ποσότητα ισορροπίας.

δ) θα μειωθεί και η τιμή και η ποσότητα ισορροπίας.

4. Εάν μειωθεί η προσφορά, με σταθερή τη ζήτηση,

α) θα αυξηθεί και η τιμή και η ποσότητα ισορροπίας.

β) θα αυξηθεί η τιμή ισορροπίας και θα μειωθεί η ποσότητα ισορροπίας.

γ) θα μειωθεί η τιμή ισορροπίας και θα αυξηθεί η ποσότητα ισορροπίας.

δ) θα μειωθεί και η τιμή και η ποσότητα ισορροπίας.

5. Εάν αυξηθεί ταυτόχρονα η ζήτηση και η προσφορά,

α) η ποσότητα ισορροπίας μπορεί να μειωθεί.

β) η ποσότητα ισορροπίας μπορεί να παραμείνει αμετάβλητη.

γ) η τιμή ισορροπίας μπορεί να παραμείνει αμετάβλητη.

δ) μπορεί να συμβεί οτιδήποτε από τα παραπάνω.

6. Ποιο από τα παρακάτω αντιστοιχεί στις τιμές παρέμβασης ή ασφάλειας των γεωργικών προϊόντων;

α) Δημιουργούν συνήθως «μαύρη αγορά»

β) Έχουν σαν στόχο την προστασία του καταναλωτή από υπερβολική άνοδο των τιμών

γ) Δημιουργούν έλλειμμα

δ) Κανένα από τα παραπάνω

### *Ερωτήσεις συμπλήρωσης κενού*

*Συμπληρώστε τα κενά των παρακάτω προτάσεων, τοποθετώντας όποιες λέξεις είναι κατάλληλες από αυτές που προηγούνται των προτάσεων. Να προσαρμόσετε τις λέξεις, αν χρειάζεται, στην κατάλληλη πτώση.*

1. *ζήτηση, αγορά, προσφορά, αγοραπωλησία*

Η ………………… με την ευρεία έννοια περιλαμβάνει όλα εκείνα τα μέσα με τα οποία μπορεί να πραγματοποιηθεί μια ………………… και όλους τους σχετικούς χώρους.

2. *ασφάλεια, τιμή, διατίμηση, ισορροπία*

Η ………..… …………… προσδιορίζεται στην αγορά από τις δυνάμεις της προσφοράς και της ζήτησης.

3. *κέρδος, έλλειμμα, κόστος, πλεόνασμα*

Πάνω από το σημείο ισορροπίας παρουσιάζεται ………………… και κάτω από αυτό παρουσιάζεται ………………… .

4. *ανώτατη, μακροχρόνια, κατώτατη, βραχυχρόνια*

Η επιβολή ………………… τιμής πρέπει να είναι …………………, για να αποφεύγεται η «μαύρη αγορά».

**ΕΡΩΤΗΣΕΙΣ ΑΝΟΙΚΤΟΥ ΤΥΠΟΥ**

### *Ερωτήσεις σύντομης απάντησης*

1. Τι είναι αγορά;
2. Τι είναι τιμή ισορροπίας;
3. Τι είναι ποσότητα ισορροπίας;
4. Πότε παρουσιάζεται έλλειμμα;
5. Πότε παρουσιάζεται πλεόνασμα;
6. Τι σκοπό έχει το κράτος όταν επιβάλλει ανώτατες τιμές;
7. Τι είναι «μαύρη αγορά»;
8. Τι σκοπό έχει το κράτος όταν επιβάλλει κατώτατες τιμές;
9. Πότε οι αγρότες αναγκάζονται να καταστρέψουν ένα μέρος της παραγωγής τους;

### *Ερωτήσεις ελεύθερης ανάπτυξης - Ασκήσεις*

1. Περιγράψτε με τη βοήθεια διαγράμματος πώς επιτυγχάνεται ισορροπία στην αγορά ενός αγαθού.
2. Δείξτε διαγραμματικά μια περίπτωση ταυτόχρονης μετατόπισης της καμπύλης ζήτησης και της καμπύλης προσφοράς, με αμετάβλητη την τιμή ισορροπίας.
3. Περιγράψτε συνοπτικά τις συνέπειες της κρατικής παρέμβασης στην αγορά με την επιβολή ανώτατων και κατώτατων τιμών.
4. Οι συναρτήσεις ζήτησης και προσφοράς ενός αγαθού είναι γραμμικές και στο σημείο ισορροπίας (ΡΕ = 10 δρχ., QE = 30 μον.), η ελαστικότητα της ζήτησης και της προσφοράς είναι ΕD = - 2 και ΕS = 0,5 αντίστοιχα. Να βρεθεί σε ποια τιμή θα έχουμε πλεόνασμα 30 μονάδες. Αν επιβληθεί από το κράτος ανώτατη τιμή ΡΑ = 6 δρχ., ποιο θα είναι το πιθανό «καπέλο» στην τιμή του αγαθού;
5. Αν η εξίσωση ζήτησης και προσφοράς ενός αγαθού είναι QD =  και   
   QS = 10 + 2Ρ αντίστοιχα, να βρεθούν τα έσοδα των παραγωγών στο σημείο ισορροπίας. Πώς είναι δυνατόν να αυξηθούν τα έσοδα των παραγωγών;
6. Οι συναρτήσεις ζήτησης και προσφοράς ενός αγαθού είναι QD = 3000 - 4Ρ και QS = 1000. Σε ποια ποσότητα παραγωγής θα είναι η πρόσοδος των παραγωγών 562.500 δρχ.; Συμφέρει τους παραγωγούς να αυξηθεί η παραγωγή τους περισσότερο απ’ αυτή την ποσότητα και γιατί;
7. Η συνάρτηση ζήτησης ενός αγαθού είναι QD = 40 - 2Ρ και η συνάρτηση προσφοράς QS = 8 + 2Ρ. Αν μειωθεί η ζήτηση κατά 50% και επιβληθεί από το κράτος κατώτατη τιμή ΡΚ = 8 δρχ., να υπολογιστεί το πλεόνασμα.

**ΣΥΝΔΥΑΣΜΟΣ ΕΡΩΤΗΣΕΩΝ ΤΗΣ ΜΟΡΦΗΣ «ΣΩΣΤΟ - ΛΑΘΟΣ»**

**ΚΑΙ ΣΥΝΤΟΜΗΣ ΑΠΑΝΤΗΣΗΣ**

1. **Α.** *Σημειώστε αν η παρακάτω πρό­ταση είναι σωστή ή λανθασμένη, περιβάλ­λο­ντας με ένα κύκλο το αντί­στοι­χο γράμ­μα Σ ή Λ.*

|  |  |
| --- | --- |
| Όταν παρουσιάζεται έλλειμμα στην αγορά ενός αγαθού, με κάθε μείωση της τιμής του αγαθού θα μειώνεται και το έλλειμμα.  **Β.** *Δικαιολογήστε την απάντησή σας.* | Σ Λ |

2. **Α.** *Σημειώστε αν η παρακάτω πρό­ταση είναι σωστή ή λανθασμένη, περιβάλ­λο­ντας με ένα κύκλο το αντί­στοι­χο γράμ­μα Σ ή Λ.*

|  |  |
| --- | --- |
| Όταν το κράτος επιβάλλει ανώτατη τιμή σε ένα αγαθό, τότε παρουσιάζεται πλεονάζουσα προσφορά στην αγορά του αγαθού.  **Β.** *Δικαιολογήστε την απάντησή σας.* | Σ Λ |

3. **Α.** *Σημειώστε αν η παρακάτω πρό­ταση είναι σωστή ή λανθασμένη, περιβάλ­λο­ντας με ένα κύκλο το αντί­στοι­χο γράμ­μα Σ ή Λ.*

|  |  |
| --- | --- |
| Η κρατική παρέμβαση στην αγορά με την επιβολή κατώτατων τιμών, μπορεί να οδηγήσει στη δημιουργία «μαύρων αγορών».  **Β.** *Δικαιολογήστε την απάντησή σας.* | Σ Λ |

**ΕΝΔΕΙΚΤΙΚΑ ΠΑΡΑΔΕΙΓΜΑΤΑ ΚΡΙΤΗΡΙΩΝ ΑΞΙΟΛΟΓΗΣΗΣ**

**1ο Παράδειγμα κριτηρίου αξιολόγησης**

**(μάθημα της ημέρας)**

#### *Σκοπός της εξέτασης: Η αξιολόγηση της γνώσης του μαθητή σχετικά με το περιεχόμενο της παραγράφου 1.6: «Οι παραγωγικές δυνατότητες της οικονομίας».*

**ΣΤΟΙΧΕΙΑ ΜΑΘΗΤΗ**

ΟΝΟΜΑΤΕΠΩΝΥΜΟ:

ΤΑΞΗ: ....................... ΤΜΗΜΑ:

ΕΞΕΤΑΖΟΜΕΝΟ ΜΑΘΗΜΑ:

ΗΜΕΡΟΜΗΝΙΑ:

#### Διάρκεια εξέτασης: 15 λεπτά

* **Να απαντήσετε σε όλα τα παρακάτω:**

**1.** *Σημειώστε αν είναι σωστή ή λανθασμένη καθεμιά από τις παρακάτω προτάσεις περιβάλλοντας με ένα κύκλο το αντίστοιχο γράμμα Σ ή Λ.*

|  |  |
| --- | --- |
| α) Το έδαφος πάνω στο οποίο χτίζεται ένα σπίτι είναι παραγωγικός συντελεστής. | Σ Λ |
| β) Ο συντελεστής «κεφάλαιο» περιλαμβάνει και τις καταθέσεις των επιχειρήσεων στις τράπεζες. | Σ Λ |
| γ) Ο συνδυασμός που αντιστοιχεί σε ένα σημείο κάτω από την καμπύλη παραγωγικών δυνατοτήτων είναι ανέφικτος. | Σ Λ |
| δ) Το κόστος ευκαιρίας ενός αγαθού είναι τα άλλα αγαθά που θυσιάστηκαν για την παραγωγή του. | Σ Λ |

Μονάδες 6

**2.** *Επιλέξετε τη σωστή απάντηση, βάζοντας σε κύκλο το κατάλληλο γράμμα.*

Αν μια οικονομία παράγει σε ένα σημείο κάτω από την καμπύλη των παραγωγικών της δυνατοτήτων, τότε συνεπάγεται

α) ότι η οικονομία παράγει περισσότερα καταναλωτικά παρά κεφαλαιουχικά αγαθά.

β) ότι η οικονομία δεν παράγει αρκετά κεφαλαιουχικά αγαθά.

γ) ότι η οικονομία απασχολεί πλήρως όλους τους παραγωγικούς της συντελεστές.

δ) κανένα από τα παραπάνω.

Μονάδες 4

**3.** Τι δείχνει η καμπύλη παραγωγικών δυνατοτήτων;

Μονάδες 5

**4.** Έστω ότι Α (Χ = 0, Ψ = 40) και Β (Χ = …;, Ψ = 30) είναι δυο συνδυασμοί επάνω στην καμπύλη παραγωγικών δυνατοτήτων μιας οικονομίας που παράγει τα αγαθά Χ και Ψ. Αν μεταξύ των συνδυασμών Α και Β το κόστος ευκαιρίας του Χ σε όρους του Ψ είναι 1, να βρεθεί με τι ισούται το Χ στο συνδυασμό Β.

Μονάδες 5

**2ο Παράδειγμα κριτηρίου αξιολόγησης(εξέταση τετραμήνου)**

#### *Σκοπός της εξέτασης: Η αξιολόγηση της γνώσης του μαθητή σχετικά με το περιεχόμενο του κεφαλαίου: «Η παραγωγή της επιχείρησης και το κόστος».*

* **Να απαντήσετε σε όλα τα παρακάτω:**

**1.** *Επιλέξετε τη σωστή απάντηση, βάζοντας σε κύκλο το κατάλληλο γράμμα.*

Όταν το οριακό προϊόν αρχίζει να μειώνεται,

α) το μέσο μεταβλητό κόστος αρχίζει να αυξάνεται.

β) το οριακό κόστος συνεχίζει να μειώνεται.

γ) η τιμή του οριακού κόστους είναι μεγαλύτερη από την τιμή του μέσου μεταβλητού κόστους.

δ) η τιμή του οριακού κόστους είναι μικρότερη από την τιμή του μέσου μεταβλητού κόστους.

Μονάδες 2

**2.** *Να συμπληρώσετε δίπλα από κάθε κενό της στήλης Α, τον αριθμό που αντιστοιχεί από τη στήλη Β.*

|  |  |
| --- | --- |
| **Α** | **Β** |
| *\_\_\_ Όταν το οριακό προϊόν είναι στη μέγιστη τιμή του …*  \_\_\_ Όταν το συνολικό προϊόν είναι στη μέγιστη τιμή του …  \_\_\_ Όταν το μέσο προϊόν είναι στη μέγιστη τιμή του | 1. το μέσο συνολικό κόστος είναι στην ελάχιστη τιμή του 2. η τιμή του οριακού προϊόντος είναι ίση με την τιμή του μέσου προϊόντος 3. η τιμή του μέσου προϊόντος είναι μηδενική 4. το οριακό κόστος είναι στην ελάχιστη τιμή του 5. η τιμή του οριακού προϊόντος είναι μηδενική |

Μονάδες 4

**3.** Τι είναι βραχυχρόνια και τι μακροχρόνια περίοδος παραγωγής;

Μονάδες 2

**4.** Τι είναι μέσο και τι οριακό προϊόν;

Μονάδες 2

**5.** Σχολιάστε την πρόταση: «Η πορεία της καμπύλης τόσο του μέσου όσο και του οριακού κόστους στη μακροχρόνια περίοδο φαίνεται να μοιάζει με τη συμπεριφορά των αντίστοιχων μεγεθών κόστους στη βραχυχρόνια περίοδο, όμως η αιτία της πορείας τους είναι διαφορετική».

Μονάδες 5

**6.** Να συμπληρώσετε τον παρακάτω πίνακα, χρησιμοποιώντας τις σχέσεις μεταξύ των μεγεθών του κόστους παραγωγής.

|  |  |  |  |  |  |  |  |
| --- | --- | --- | --- | --- | --- | --- | --- |
| **Συνολικό προϊόν**  **(Q)** | **Οριακό κόστος**  **(ΜC)** | **Μετα-βλητό κόστος**  **(VC)** | **Σταθερό κόστος**  **(FC)** | **Συνολικό κόστος**  **(ΤC)** | **Μέσο με­τα­βλητό κό­­στος (AVC)** | **Μέσο**  **σταθερό κόστος**  **(ΑFC)** | **Μέσο συνολικό κόστος (ATC)** |
| 0 |  |  |  | 100 |  |  |  |
| 8 | 756 |  |  |  |  |  |  |
| 20 |  |  |  |  |  |  | 609,8 |
| 36 |  | 18144 |  |  |  |  |  |

Μονάδες 5

**3ο Παράδειγμα κριτηρίου αξιολόγησης**

#### *Σκοπός της εξέτασης: Η αξιολόγηση της γνώσης του μαθητή σχετικά με το περιεχόμενο των παραγράφων 1, 2 και 3 του 5ου κεφαλαίου «Ο προσδιορισμός των τιμών».*

**ΣΤΟΙΧΕΙΑ ΜΑΘΗΤΗ**

ΟΝΟΜΑΤΕΠΩΝΥΜΟ:

ΤΑΞΗ: ....................... ΤΜΗΜΑ:

ΕΞΕΤΑΖΟΜΕΝΟ ΜΑΘΗΜΑ:

ΗΜΕΡΟΜΗΝΙΑ:

#### Διάρκεια εξέτασης: 15 λεπτά

* **Να απαντήσετε σε όλα τα παρακάτω:**

**1.** *Σημειώστε αν είναι σωστή ή λανθασμένη καθεμιά από τις παρακάτω προτάσεις περιβάλλοντας με ένα κύκλο το αντίστοιχο γράμμα Σ ή Λ.*

|  |  |
| --- | --- |
| α) Όταν η ζητούμενη ποσότητα είναι μεγαλύτερη από την προσφερόμενη, παρουσιάζεται πλεόνασμα. | Σ Λ |
| β) Τιμή ισορροπίας είναι η τιμή στην οποία η ζητούμενη ποσότητα είναι ίση με την προσφερόμενη. | Σ Λ |
| γ) Όσο υπάρχει υπερβάλλουσα ζήτηση, η τιμή θα μειώνεται. | Σ Λ |
| δ) Όσο υπάρχει πλεόνασμα, η τιμή θα μειώνεται. | Σ Λ |

Μονάδες 6

**2.** *Επιλέξετε τη σωστή απάντηση, βάζοντας σε κύκλο το κατάλληλο γράμμα.*

Όσο υπάρχει πλεονάζουσα προσφορά,

α) η ζητούμενη ποσότητα θα είναι μεγαλύτερη από την προσφερόμενη.

β) θα υπάρχει έλλειμμα.

γ) η τιμή θα μειώνεται.

δ) η αγορά θα βρίσκεται σε ισορροπία.

Μονάδες 3

**3.** Η συνάρτηση ζήτησης ενός αγαθού είναι QD = 40 - 2Ρ και η συνάρτηση προσφοράς QS = 8 + 2Ρ. Να βρεθεί η τιμή και η ποσότητα ισορροπίας.

Μονάδες 6

**4. Α.** *Σημειώστε αν είναι σωστή ή λανθασμένη η παρακάτω πρόταση περιβάλλοντας με ένα κύκλο το αντίστοιχο γράμμα Σ ή Λ.*

|  |  |
| --- | --- |
| Όταν παρουσιάζεται έλλειμμα στην αγορά ενός αγαθού, με κάθε μείωση της τιμής του αγαθού θα μειώνεται και το έλλειμμα. | Σ Λ |

**Β.** *Δικαιολογήστε την απάντησή σας.*